Reakcije na izbor Johna Edwardsa (7/7/04) - 2004-07-06
Richard Semiatin: "John Edwards demokratima nudi image mladosti, energije kao i skromnog, radničkog podrijetla. Sve to John Kerry nema
Stižu i prve reakcije na izbor Johna Edwardsa. Neki ga hvale, neki kritiziraju. Richard Semiatin, profesor političkih znanosti na Sveučilištu American, ovdje u Washingtonu, kaže da je senator John Kerry donio pametnu odluku. "John Edwards demokratima nudi image mladosti, energije kao i skromnog, radničkog podrijetla. Sve to John Kerry nema. Edwards će demokratima pomoći u saveznim državama gdje su izbori neizvjesni – u Ohiou, u Zapadnoj Virginiji i Missouriju. Pogotovo južna područja tih država su ključna – John Edwards će se svidjeti tamošnjoj radničkoj klasi, jer dolazi iz miljea koji je vrlo sličan njihovom." Međutim, Larry Sabato, politolog koji predaje na Sveučilištu Virginije, nije impresioniran Johnom Edwardsom: "John Edwards nije baš dobar izbor. Neiskusan je. Prije no što je prije šest godina došao u Senat nije obavljao nikakvu javnu funkciju. U Senatu, njegovi su uspjesi prilično malobrojni. Kao senator nije se baš pretrgao od posla. Mnogi će se ljudi zapitati – 'je li Edwards spreman da zamijeni predsjednika, i to baš u ovakva opasna vremena?'"